
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 67 

3 Μαρτίου 2004 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 87 

Οργανισμός του Ταμείου Ασφάλισης Ναυτικών 
Πρακτόρων και Υπαλλήλων (ΤΑΝΠΥ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εχοντας υπόψη: 

1. Τις διατάξεις: 

α) του Ν.2503/1997, άρθρο 20 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (Α 107). 

β) του άρθ. 29Ατου Ν. 1558/1985, που προστέθηκε με 
το άρθρο 27του Ν. 2081/1992 (Α 154) και αντικαταστάθη- 
κε με το άρθρο 1 παρ. 2α Ν. 2469/1997 (Α38). 

2. Το Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (Α 57). 

3. Την 1065956/863/Α 0006/15.7.2003 απόφαση του 
Πρωθυπουργού και του Υπουργού Οικονομικών, «Καθο¬ 
ρισμός αρμοδιοτήτων των Υφυπουργών Οικονομίας και 
Οικονομικών» (Β 985). 

4. Την 80088/31.10.2001 κοινή απόφαση του Πρωθυ¬ 
πουργού και Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στους Υφυπουργούς 
Εργασίας και Κοινωνικών Ασφαλίσεων» (Β 1485). 

5. Την ΔΙΔΚ/Φ1/2/13773/15.7.2003 κοινή απόφαση του 
Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των στον Υφυπουργό Εσωτερικών, Δημόσιας Διοίκησης 
και Αποκέντρωσης Ν. Μπίστη» (Β 985) όπως αυτή τροπο¬ 
ποιήθηκε με την ΔΙΔΚ/Φ1 /2/14145/21.7.2003 όμοια από¬ 
φαση (Β 1000). 

6. Το γεγονός ότι από τις διατάξεις αυτού του Προεδρι¬ 
κού Διατάγματος, προκαλείται ετήσια δαπάνη ποσού 
18.915,45 € η οποία για το έτος 2004, ανέρχεται στο ποσό 
των 15.762,8 € και θα καλυφθεί από το Ειδικό Αποθεματι- 
κό του Ταμείου Ασφάλισης Ναυτικών Πρακτόρων και 
Υπαλλήλων. 

Για τα επόμενα πέντε έτη η δαπάνη θα ανέλθει συνολικά 
στο ποσό των 94.577,25 € και θα καλυφθεί από τις ανάλο¬ 
γες πιστώσεις που θα εγγράφονται κατ’ έτος στον προϋ¬ 
πολογισμό του Ταμείου (ΚΑΕ 0211, 0238, 0259, 0551, 
0552). 


7. Την 443/2003 γνωμοδότηση του Συμβουλίου της Επι¬ 
κράτειας μετά από πρόταση των Υφυπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομίας 
και Οικονομικών και Εργασίας και Κοινωνικών Ασφαλίσε¬ 
ων, αποφασίζουμε: 

Άρθρο 1 

Αποστολή του Οργανισμού 

Το Ταμείο Ασφαλίσεως Ναυτικών Πρακτόρων και Υπαλ¬ 
λήλων ιδρύθηκε με τον Α.Ν.275/1936 (470 Α) και λειτουρ¬ 
γεί ως Οργανισμός Κύριας Ασφάλισης για τους αυτοτε- 
λώς απασχολούμενους και Επικουρικής Ασφάλισης για 
τους παρέχοντες εξαρτημένη εργασία. 

Σκοπός του Ταμείου σύμφωνα με τις διατάξεις του άρ¬ 
θρου 1 παρ.2 του ως άνω νόμου, είναι να χορηγεί συντά¬ 
ξεις γήρατος και αναπηρίας στους ασφαλισμένους του, 
συντάξεις θανάτου στα μέλη των οικογενειών τους, κα¬ 
θώς επίσης να καλύπτει τους αυτοτελώς απασχολούμε¬ 
νους για την ασθένεια με παροχές σε είδος από το ΙΚΑ. 

Στον Κλάδο της Κύριας Ασφάλισης ασφαλίζονται υπο¬ 
χρεωτικά οι Ναυτικοί και Τουριστικοί Πράκτορες, οι εργο¬ 
δότες, τα διευθυντικά στελέχη, οι εκπρόσωποι, οι διαχει¬ 
ριστές, κλπ. των Ναυτιλιακών, Ναυτικών και Τουριστικών 
Επιχειρήσεων που λειτουργούν με οποιαδήποτε νομική 
μορφή. 

Στον Κλάδο της Επικουρικής Ασφάλισης υπάγονται 
όσοι παρέχουν εξηρτημένη εργασία στις πιο πάνω επιχει¬ 
ρήσεις. 

Άρθρο 2 

Διάρθρωση υπηρεσιών 

1. Οι υπηρεσίες του Ταμείου Ασφαλίσεως Ναυτικών 
Πρακτόρων και Υπαλλήλων, διακρίνονται σε Κεντρική και 
Περιφερειακές. 

2. Η Κεντρική Υπηρεσία αποτελεί Διεύθυνση η οποία συ¬ 
γκροτείται από τις ακόλουθες οργανικές μονάδες: 

α. Τμήμα Παροχών 
β. Τμήμα Ελέγχου-Εσόδων 
γ. Τμήμα Οικονομικού 
δ. Τμήμα Μηχανογράφησης 
ε. Τμήμα Μητρώου - Στατιστικής 
στ. Τ μήμα Διοικητικού 
ζ. Γραφείο Νομικών Υποθέσεων 
Οι περιφερειακές υπηρεσίες λειτουργούν σε επίπεδο 
Τμήματος και Γ ραφείου και είναι οι ακόλουθες: 

α. Τμήμα Ανατολικής-Κεντρικής-Δυτικής Μακεδονίας 
και Θράκης, με έδρα τη Θεσσαλονίκη και τοπικά όρια τα 
αντίστοιχα των Νομών Θεσσαλονίκης, Χαλκιδικής, Πιε¬ 
ρίας, Ημαθίας, Κοζάνης, Γρεβενών, Καστοριάς, Φλώρι¬ 
νας, Πέλλας, Κιλκίς, Σερρών, Δράμας, Καβάλας, Ξάνθης, 
Ροδόπης και Εβρου. 

β. Αυτοτελές Γραφείο Δυτικής Ελλάδας με έδρα την 
Ηγουμενίτσα καιτοπικά όρια τα αντίστοιχα των Νομών Ιω- 
αννίνων, Θεσπρωτίας, Πρέβεζας, Αρτας, Αιτωλοακαρνα¬ 
νίας, Ευρυτανίας, Καρδίτσας, Τρικάλων, Κέρκυρας και 
Λευκάδας. 

γ. Αυτοτελές Γραφείο Κρήτης και Δωδεκανήσου με 
έδρα το Ηράκλειο και τοπικά όρια τα αντίστοιχα των νο¬ 
μών Χανίων, Ρεθύμνου, Ηρακλείου, Λασιθίου καιΔεδεκα- 
νήσου. 

Άρθρο 3 

Αρμοδιότητες Διεύθυνσης 

1. Η Διεύθυνση του Ταμείου συντονίζει τη λειτουργία 
των υποκειμένων της οργανικών μονάδων, επιμελείται τη 
νόμιμη και ταχεία άσκηση των αρμοδιοτήτων τους και με¬ 
ριμνά για την επικοινωνία μεταξύ των υπηρεσιακών μονά¬ 
δων, ώστε να καταστεί αποτελεσματική και αποδοτική η 
άσκηση των κατά νόμον αρμοδιοτήτων τους. 

2. Οι αρμοδιότητες της Διεύθυνσης κατανέμονται μετα¬ 
ξύ των Τμημάτων και του Γραφείου, ως εξής: 

α. Τμήμα Παροχών 

Απονομή και χορήγηση των παροχών στους δικαιού¬ 
χους, ύστερα από έλεγχο των υποβαλλομένων δικαιολο- 
γητικών. 

Τήρηση και ενημέρωση του Μητρώου και των ατομικών 
φακέλλωντων συνταξιούχων. 

Επιμέλεια για την πληρωμή των συνταξιούχων και την 
παρακολούθηση των μεταβολών τους. 

β. Τμήμα Ελέγχου-Εσόδων. 

Ελεγχος και καταγραφή των ασφαλιστέων προσώπων, 
τόσο των αυτοτελώς εργαζομένων, όσο και των απασχο- 
λουμένων υπαλλήλων στις υπαγόμενες στην ασφάλιση 
επιχειρήσεις, καθώς και διαπίστωση των διαφόρων ασφα¬ 
λιστικών μεταβολών. 

Επιμέλεια για την είσπραξη των πάσης φύσεως εσόδων 
του Ταμείου, προσδιορισμός και βεβαίωση των ασφαλι¬ 
στικών εισφορών, υπολογισμός των προσθέτων τελών, 
παρακολούθηση της εμπρόθεσμης ή μη καταβολής των 
υποχρεώσεων των υποχρέων προσώπων και λήψη των 
αναγκαίων μέτρων. 

Τήρηση αρχείου των εκδιδομένων δελτίων ελέγχου, 
των πράξεων επιβολής εισφορών, καθώς καιτωνσυντασ- 
σομένων εισηγήσεων ή εκθέσεων. 

Παρακολούθηση της έγκαιρης είσπραξης των πάσης 
φύσεως προσόδων του Ταμείου και των πόρων από την 
περιουσία του. 

γ. Τμήμα Οικονομικού 

Τήρηση και ενημέρωση των λογιστικών βιβλίων του Τα¬ 
μείου. 

Κατάρτιση Προϋπολογισμού των εσόδων και εξόδων 
του Ταμείου και του ετήσιου Ισολογισμού και Απολογι¬ 
σμού. 


Φύλαξη και αρχειοθέτηση των δικαιολογητικών της οι¬ 
κονομικής κίνησης και των λογιστικών ταμειακών ή συμ- 
ψηφιστικών εγγράφων. 

Έκδοση χρηματικών ενταλμάτων πληρωμής, προώθη¬ 
σή τους στις αρμόδιες αρχές ελέγχου και πληρωμή αυ¬ 
τών. 

Διαχείριση κάθε δαπάνης καθώς και εκκαθάριση απο¬ 
δοχών και γενικά αποζημιώσεων προσωπικού. 

Επιμέλεια για την πληρωμή των πάσης φύσεως δαπα¬ 
νών. 

Επιμέλεια για την είσπραξη των παροχών που προέρχο¬ 
νται από απαιτήσεις και υποχρεώσεις με το Δημόσιο, τις 
Τράπεζες, τους Οργανισμούς και γενικά κάθε τρίτο. 

Σύνταξη οικονομικών ή στατιστικών πινάκων και μελε¬ 
τών καθώς και παροχή στοιχείων σχετικά με την οικονομι¬ 
κή κατάσταση και πορεία του Ταμείου. 

δ. Τμήμα Μηχανογράφησης 

Προετοιμασία και καταχώρηση των στοιχείων είσπρα¬ 
ξης ασφαλιστικών εισφορών των ασφαλισμένων και τα¬ 
μειακή συμφωνία αυτών με τις σχετικές καταστάσεις κί¬ 
νησης λογαριασμών των Τραπεζών. 

Καταχώρηση των στοιχείων που προωθούνται από τις 
Υπηρεσίες του Ταμείου. 

Επιμέλεια για την ενημέρωση και τη μηχανογραφική 
υποστήριξη των Τμημάτων και του Γραφείου Νομικών 
Υποθέσεωντου Ταμείου. 

Επεξεργασία των στοιχείων, διεξαγωγή ερευνών, επι¬ 
σήμανση προβλημάτων, καθώς και εκπόνηση μελετών σε 
αντικείμενα αρμοδιότητας του Ταμείου. 

Εκδοση βεβαιώσεων για χρήση των ασφαλισμένων (φο¬ 
ρολογική χρήση, κλάδο ασθένειας του ΙΚΑ, κλπ). 

ε. Τμήμα Μητρώου - Στατιστικής 

Επιμέλεια για την ασφάλιση και απογραφή των ασφαλι- 
στέων προσώπων τόσο των αυτοτελώς εργαζομένων όσο 
καιτων υπαλλήλωνπου απασχολούνται στις επιχειρήσεις 
που υπάγονται στην ασφάλιση. 

Τήρηση και ενημέρωση Μητρώου και ατομικών φακέλ- 
λων ασφαλισμένων του Ταμείου. 

Εισήγηση στη λήψη αποφάσεων για την υπαγωγή στην 
ασφάλιση, για την κατάταξη ή μετάταξη σε ασφαλιστικές 
κλάσεις και για την καταχώρηση των διαφόρων επαγγελ¬ 
ματικών μεταβολών. 

Επεξεργασία των ασφαλιστικών στοιχείων για τη χορή¬ 
γηση στους ασφαλισμένους κάθε είδους βεβαιώσεων 
σχετικών με την ασφάλιση και την ασφαλιστική ενημερό¬ 
τητα. 

Σύνταξη στατιστικών πινάκων και μελετών σχετικά με 
τον αριθμό των ασφαλισμένων και των επιχειρήσεων. 

στ. Τμήμα Διοικητικού 

Χειρισμός όλων των θεμάτων υπηρεσιακής κατάστα¬ 
σης προσωπικού. 

Διακίνηση της αλληλογραφίας. Τήρηση πρωτοκόλλου 
και γενικού αρχείου. 

Βεβαίωση του γνησίου της υπογραφής του προσωπι¬ 
κού και των πολιτών. Βεβαίωση από τον Προϊστάμενο ή το 
νόμιμο αναπληρωτή του της ακρίβειας αντιγράφων. 

Επιμέλεια για την εκτέλεση των αποφάσεων του Διοικη¬ 
τικού Συμβουλίου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2575 


Επιμέλεια για την φύλαξη και καθαρισμό των καταστη¬ 
μάτων της Υπηρεσίας. 

Κατάρτιση και εφαρμογή των προγραμμάτων εκπαί¬ 
δευσης του προσωπικού στα πλαίσια της ισχύουσας κάθε 
φορά νομοθεσίας. 

Ενημέρωση του προσωπικού σχετικά με τους νόμους 
και τις εγκυκλίους. 

Επιμέλεια για τις κοινωνικές δραστηριότητες του Τα¬ 
μείου. 

Επιμέλεια για την προμήθεια ειδών και υλικών που είναι 
απαραίτητα για τη λειτουργία του Ταμείου. 

ζ. Γραφείο Νομικών Υποθέσεων 

Χειρισμός δικαστικών και νομικών υποθέσεων. 

Γνωμοδότηση για κάθε θέμα που παραπέμπεται από το 
Διοικητικό Συμβούλιο του Ταμείου ή τη Διεύθυνση. 

Εξέταση των ενστάσεων που υποβάλλουν οι ασφαλι¬ 
σμένοι και υποβολή εισηγήσεων στο Διοικητικό Συμβού¬ 
λιο του Ταμείου μέσω της Διεύθυνσης. 

η. Περιφερειακές Υπηρεσίες 


α. Κλάδος ΠΕ Διοικητικού-Οικονομικού θέσεις τέσσε¬ 
ρις (4) 

β. Κλάδος ΤΕ Διοικητικού-Λογιστικού θέσεις έξι (6). 

- Κλάδος ΔΕ Προσωπικού Η/Υ, (ειδικότητας χειριστών 
Η/Υ), θέσεις δέκα (10) στους βαθμούς από Δ έως Α. 

ΚΑΤΗΓΟΡΙΑ ΥΕ 

- Κλάδος ΥΕ Επιμελητών, θέση μία (1) στους βαθμούς 
από Ε έως Β. 

Η θέση του κλάδου αυτού, όταν κενωθεί με την αποχώ¬ 
ρηση υπαλλήλου που την κατέχει, μεταφέρεται και προ¬ 
σαυξάνει τον κλάδο ΔΕ Προσωπικού Η/Υ. 

2. ΠΡΟΣΩΠΙΚΟ ΜΕ ΕΜΜΙΣΘΗ ΕΝΤΟΛΗ 

Μία (1) θέση Δικηγόρου με άδεια δικηγορίας παρ’Αρείω 
Πάγω 

Μία (1) θέση Δικηγόρου με άδεια δικηγορίας παρΈφέ- 
ταις 

Προσόντα διορισμού για την πλήρωση των πιο πάνω θέ¬ 
σεων προσωπικού ορίζονται τα προβλεπόμενα στο 
ΠΔ.50/2001 (ΦΕΚ39/Α). 


Μέριμνα για την εγγραφή και ασφάλιση των προσώπων 
που υπάγονται στην ασφάλιση. 

Επιμέλεια για τον έλεγχο των ασφαλιστέων προσώπων 
τόσο των αυτοτελώς εργαζομένων όσο και των απασχο- 
λουμένων υπαλλήλων στις υπαγόμενες στην ασφάλιση 
επιχειρήσεις. 

Παράσταση σε δίκες ενώπιον των αρμοδίων κατά τό¬ 
πους Δικαστηρίων. 

Χειρισμός γενικά των υποθέσεων του Ταμείου και πα¬ 
ραπομπή αυτών στις κεντρικές υπηρεσίες για οριστική 
τους επίλυση. 

Άρθρο 4 

Διάρθρωση θέσεων 

Οι θέσεις του προσωπικού του Ταμείου Ασφαλίσεως 
Ναυτικών Πρακτόρων και Υπαλλήλων, διαρθρώνονται κα¬ 
τά κατηγορία και κλάδο, ως εξής: 

1. ΜΟΝΙΜΟ ΠΡΟΣΩΠΙΚΟ 

ΚΑΤΗΓΟΡΙΑ ΠΕ 

- Κλάδος ΠΕ Διοικητικός-Οικονομικός, θέσεις είκοσι 
δύο (22) στους βαθμούς από Δ έως Α. 

- Κλάδος ΠΕ Πληροφορικής, θέση μία (1), (ειδικότητας 
επιστήμης των υπολογιστών) στους βαθμούς από Δ έως 
Α. 

ΚΑΤΗΓΟΡΙΑ ΤΕ 

- Κλάδος ΤΕ Διοικητικός-Λογιστικός, θέσεις οκτώ (8) 
στους βαθμούς από Δ έως Α 

Εκτός των ανωτέρω θέσεων, διαβαθμίζεται εκτός βαθ¬ 
μολογικής κλίμακας κλάδων μία (1) θέση με βαθμό Διευ¬ 
θυντή για τον κλάδο ΠΕ Διοικητικού-Οικονομικού ή ΤΕ Δι¬ 
οικητικού- Λογιστικού. 

ΚΑΤΗΓΟΡΙΑ ΔΕ 

- Κλάδος ΔΕ Διοικητικών-Γραμματέων, θέσεις δέκα 
επτά (17) στους βαθμούς από Δ έως Α 

Δέκα (10) από τις πιο πάνω θέσεις του κλάδου αυτού, 
όταν κενωθούν με την αποχώρηση υπαλλήλων που τις κα¬ 
τέχουν, μεταφέρονται και προσαυξάνουν με την ακόλου¬ 
θη σειρά τις θέσεις των παρακάτω κλάδων ως εξής: 


Άρθρο 5 

Κατανομή θέσεων 

1. Οι θέσεις που προβλέπονται από το παρόν Προεδρι¬ 
κό Διάταγμα κατανέμονται μεταξύ της Κεντρικής Υπηρε¬ 
σίας και των Περιφερειακών Υπηρεσιών,ως εξής: 



ΚΕΝΤΡΙΚΗ 

ΥΠΗΡΕΣΙΑ 

ΠΕΡ/ΚΕΣ 

ΥΠΗΡΕΣΙΕΣ 

ΣΥΝΟΛΟ 

Εκτός βαθμολογικής κλίμακας 

1 - 


1 

θέση Δ/ντή 

Κλάδος ΠΕ Διοικ. - Οικονομικός 

19 

3 

22 

Κλάδος ΠΕ Πληροφορικής 

1 

- 

1 

Κλάδος ΤΕ Διοικ. - Λογ/κού 

5 

3 

8 

Κλάδος ΔΕ Διοικ. - Γραμματέων 

17 

- 

17 

Κλάδος ΔΕ Προσ/κού Η/Υ 

7 

3 

10 

Κλάδος ΥΕ Επιμελητών 

1 

- 

1 

Δικηγόροι με έμμισθη εντολή 

2 

- 

2 

ΣΥΝΟΛΟ: 

53 

9 

62 


2. Οι θέσεις των περιφερειακών υπηρεσιών κατανέμο- 
νται μεταξύ τους ως εξής: 

α. Τμήμα Ανατολικής-Κεντρικής-Δυτικής Μακεδονίας 
και Θράκης 

Κλάδος ΠΕ Διοικητικός - Οικονομικός, θέση μία (1). 
Κλάδος ΤΕ Διοικητικός - Λογιστικός, θέση μία (1). 
Κλάδος ΔΕ Προσωπικού Η/Υ, θέση μία (1). 
β. Αυτοτελές Γ ραφείο Δυτικής Ελλάδας 
Κλάδος ΠΕ Διοικητικός-Οικονομικός, θέση μία (1). 
Κλάδος ΤΕ Διοικητικός- Λογιστικός, θέση μία (1). 
Κλάδος ΔΕ Προσωπικού Η/Υ, θέση μία (1) 
γ. Αυτοτελές Γ ραφείο Κρήτης και Δωδεκανήσου 
Κλάδος ΠΕ Διοικητικός-Οικονομικός, θέση μία (1). 
Κλάδος ΤΕ Διοικητικός- Λογιστικός, θέση μία (1). 
Κλάδος ΔΕ Προσωπικού Η/Υ, θέση μία (1) 

Άρθρο 6 

Προϊστάμενοι Υπηρεσιών 

1. Στη Διεύθυνση του Ταμείου προΐσταται υπάλληλος 
του κλάδου ΠΕ Διοικητικού-Οικονομικού ή ΤΕ Διοικητι- 

κού-Λογισπκού, ο οποίος υπογράφει όλα τα έγγραφα του 
Ταμείου και συνυπογράφει με τον Πρόεδρο του Δ.Σ. και 
τον Προϊστάμενο του Τμήματος Οικονομικού τις επιτα¬ 
γές, τα εντάλματα πληρωμών και τις επιταγές προς τις 
Τράπεζες. 

2. Στα Τμήματα της Κεντρικής και των περιφερειακών 
υπηρεσιών (πλην του Τμήματος Μηχανογράφησης) και 
στα Αυτοτελή Γραφεία προϊστανται υπάλληλοι των κλά¬ 
δων ΠΕ Διοικητικού-Οικονομικού ή ΤΕ Διοικητικού-Λογι- 
στικού και εν ελλείψει αυτών, υπάλληλοι του κλάδου ΔΕ 
Διοικητικών-Γ ραμματέων. 

3. Στο Τ μήμα Μηχανογράφησης προϊσταται υπάλληλος 
του κλάδου ΠΕ Πληροφορικής και εν ελλείψει αυτού, 
υπάλληλος του κλάδου ΠΕ Διοικητικού-Οικονομικού, 
εφόσον αποδεδειγμένα έχει επαρκείς γνώσεις Πληροφο¬ 
ρικής ή ΤΕ Πληροφορικής και εν ελλείψει αυτού, υπάλλη¬ 
λος του κλάδου ΔΕ Προσωπικού Η/Υ. 

4. Στο Γ ραφείο Νομικών Υποθέσεων προϊσταται Δικη¬ 
γόρος παρ’Αρείω Πάγω. 


Άρθρο 7 

Κατάταξη προσωπικού 

Οι υπάλληλοι του Ταμείου Ασφαλίσεως Ναυτικών Πρα¬ 
κτόρων και Υπαλλήλων που υπηρετούν κατά την δημοσί¬ 
ευση του παρόντος διατάγματος, κατατάσσονται σε αντί¬ 
στοιχες θέσεις κατά κλάδο, ως εξής: 

α) Στον κλάδο ΠΕ Διοικητικού-Οικονομικού οι υπάλλη¬ 
λοι του κλάδου ΠΕ Διοικητικού-Οικονομικού. 

β) Στον κλάδο ΠΕ Πληροφορικής ο υπάλληλος του κλά¬ 
δου ΠΕ Πληροφορικής. 

γ) Στον κλάδο ΤΕ Διοικητικού-Λογιστικού οι υπάλληλοι 
του κλάδου ΤΕ Διοικητικού-Λογιστικού. 

δ) Στον κλάδο ΔΕ Διοικητικών - Γ ραμματέων οι υπάλλη¬ 
λοι του κλάδου ΔΕ Διοικητικού-Λογιστικού. 

ε) Στον κλάδο ΔΕ Προσωπικού Η/Υ οι υπάλληλοι του 
κλάδου ΔΕ Προσωπικού Η/Υ. 

στ) Στον κλάδο ΥΕ Επιμελητών οι υπάλληλοι του κλάδου 
ΥΕ Επιμελητών. 


Άρθρο 8 

Παράρτημα Σύνθεσης Υπηρεσιακών Μονάδων (ΠΣΥΜ) 
σε θέσεις προσωπικού 


ΟΡΓΑΝΙΚΕΣ 

ΜΟΝΑΔΕΣ 

ΠΕ 

Δ/ΚΟΥ- 

ΟΙΚ. 

ΠΕ 

ΠΛΗΡ. 

ΔΙΚΗΓΟΡ. 

ΜΕ 

ΕΜΜΙΣΘΗ 

ΕΝΤΟΛΗ 

ΤΕ 

ΔΙΟΙΚ- 

-ΛΟΓ 

ΔΕ 

ΔΙΟΙΚ — 
ΓΡΑΜ. 

ΔΕ 

ΠΡΟΣ. 

Η/Υ 

ΥΕ 

ΕΠΙΜΕΛΗΤΩΝ 

ΣΥΝΟΛΟ 

ΘΕΣΕΩΝ 

ΚΑΤΑ 

ΜΟΝΑΔΑ 

Δ/ΝΣΗ 

1 







1 

ΤΜΗΜΑ ΠΑΡΟΧΩΝ 

4 




1 



5 

ΤΜΗΜΑ ΕΛΕΓΧΟΥ- 
ΕΣΟΔΩΝ 

8 



3 

7 

1 


19 

ΤΜΗΜΑ ΜΗΤΡΩΟΥ- 
ΣΤΑΤΙΣΤΙΚ. 

2 




6 



8 

ΤΜΗΜΑ ΟΙΚΟΝΟΜΙΚΟΥ 

1 



1 

2 



4 

ΤΜΗΜΑ ΜΗΧΑΝ/ΣΗΣ 

1 

1 




4 


6 

ΤΜΗΜΑ ΔΙΟΙΚ/ΚΟΥ 

2 



1 

1 

2 

1 

7 

ΓΡ. ΝΟΜΙΚΩΝ ΥΠΟΟΕΣ. 

1 


2 





3 

ΣΥΝΟΛΟ ΘΕΣΕΩΝ 

ΚΑΤΑ ΚΛΑΔΟ 

20 

1 

2 

5 

17 

7 

1 

53 


Άρθρο 9 

Καταργούμενες διατάξεις 

Απάτη δημοσίευση του παρόντος καταργούνται οι διατάξεις των Π.Δ. 153/1991 (Α61) και Π.Δ. 345/1995 (Α 183). 
Στον Υφυπουργό Εργασίας και Κοινωνικών Ασφαλίσεων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 25 Φεβρουάριου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Ν. ΦΑΡΜΑΚΗΣ Ν. ΜΠΙΣΤΗΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

Ρ. ΣΠΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















